Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 164

3. A vizsgálóhelyen elvégzett vizsgálat utólagos felülvizsgálatakor a GLP felügyelőnek 3.1. össze kell gyűjtenie az értékelt vizsgálat(ok)ban részt vett személyek (pl. vizsgálatvezető és a magasabb 2001/37. szám beosztású vizsgálók) nevét, beosztását, a képzettségüket és szakmai tapasztalataikat tükröző adatokat; 3.2. meg kell győződnie arról, hogy a vizsgálóhelyen elegendő-e az elvállalt vizsgálatok szakszerű lebonyolításához szükséges képzettségű személyzet létszáma; 3.3. ellenőriznie kell a vizsgálat során használt készülék vagy készülékek, eszközök hitelesítését, karbantartásának szakszerűségét, és azt is, hogy a készülék milyen gyakran szorult javításra; 3.4. át kell vizsgálnia a kísérleti anyagok, készítmények stabilitásával kapcsolatos, az elvégzett analitikai vizsgálatokról készült vagy a takarmány összetételét tükröző feljegyzéseket; 3.5. lehetőleg személyes beszélgetés során kell megtudakolnia a vizsgálat résztvevőitől, hogy pontosan melyik műveleteket végezték, és meg kell próbálnia felmérni, hogy az illetőknek lehetett-e idejük a vizsgálati tervben vagy jelentésben megjelölt feladatok ellátására; 3.6. be kell szereznie az alkalmazott ellenőrző eljárások dokumentációját, továbbá a vizsgálat alapvető fontosságú okmányait, így többek között: 3.6.1. a vizsgálati tervet, 3.6.2. a vizsgálat lefolytatásakor érvényes szabványműveleti előírásokat, 3.6.3. jegyzőkönyveket, vizsgálóhelyi jegyzettömböket, kartotékokat, munkalapokat, számítógépes adatok kinyomtatott listáit stb., 3.6.4. a vizsgálat lezárását követően készült zárójelentést.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes